Riaditeľstvo ŠZŠ Červeňova 42, Nitre, Vás pozýva na:  
 **Zápis detí do 1. ročníka**

**Termín: 17. 04. 2023 - 28. 04. 2023** od 9,00 – 14,00hod.

v budove školy

**Plnenie povinnej školskej dochádzky**

Zákonný zástupca dieťaťa **(matka, otec)**, resp. iná fyzická osoba ako rodič, **je povinný prihlásiť svoje dieťa**, ktoré **dovŕši šesť rokov veku k 31. augustu 2023 (vrátane)** a **má trvalý pobyt na území Slovenskej republiky**, na plnenie povinnej školskej dochádzky. Uvedené sa vzťahuje aj na dieťa, ktoré v školskom roku 2022/2023 nenavštevovalo materskú školu alebo zariadenie predprimárneho vzdelávania.

**Zápis dieťaťa so špeciálnymi výchovno-vzdelávacími potrebami**

Zákonný zástupca dieťaťa so špeciálnymi výchovno-vzdelávacími potrebami spolu s prihláškou predkladá aj písomné vyjadrenie zariadenia poradenstva a prevencie, vydané na základe diagnostického vyšetrenia dieťaťa.

Špeciálna základná škola začína konanie vo veci zápisu na základe podnetu zákonného zástupcu dieťaťa. Týmto podnetom je **prihláška** na vzdelávanie v špeciálnej základnej škole, vyplnená a podpísaná oboma zákonnými zástupcami.

Zákonný zástupca vyplní prihlášku priamo na zápise v škole, alebo prinesie už vyplnenú a podpísanú prihlášku osobne v deň konania zápisu.

**Podpisy zákonných zástupcov**

Podľa § 144a ods. 1 školského zákona na podaniach týkajúcich sa výchovy a vzdelávania, teda aj na prihláške, sa vyžaduje **podpis oboch zákonných zástupcov** dieťaťa.

Podpis oboch zákonných zástupcov dieťaťa sa nevyžaduje, ak:

1. a) jednému z rodičov bol obmedzený alebo pozastavený výkon rodičovských práv a povinností vo veciach výchovy a vzdelávania dieťaťa, ak jeden z rodičov bol pozbavený výkonu rodičovských práv a povinností vo veciach výchovy a vzdelávania dieťaťa, alebo ak spôsobilosť jedného z rodičov na právne úkony bola obmedzená *túto skutočnosť je možné preukázať neoverenou kópiou rozhodnutia súdu),*
2. b) jeden z rodičov nie je schopný zo zdravotných dôvodov podpísať sa *( túto skutočnosť je možné preukázať napríklad potvrdením od všeobecného lekára zákonného zástupcu, ktorý nie je schopný sa podpísať)* alebo
3. c) vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa *(túto skutočnosť je možné preukázať napríklad čestným vyhlásením zákonného zástupcu v prílohe č. 1).*

V prípade, ak:

1. a) jeden zo zákonných zástupcov dieťaťa zomrel, v podaní túto skutočnosť možno preukázať fotokópiou úmrtného listu, resp. formou nahliadnutia do úmrtného listu,
2. b) dieťa vychováva iba matka (otec nie je na rodnom liste dieťaťa uvedený), v podaní túto skutočnosť matka preukazuje fotokópiou rodného listu dieťaťa.

Na prihláške postačuje podpis len jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy **písomné vyhlásenie** *(príloha č. 2)*.

**K zápisu ešte priniesť:**

* rodný list dieťaťa,
* OP rodiča.

**Rozhodnutie o prijatí do základnej školy**

O prijatí do základnej školy rozhodne riaditeľka školy **do 15. júna 2023**.

Prílohy: